**GEOGRAFIJA, 9. a razred, 4. teden** (6. 4. – 10. 4. 2020)

Ta teden imate zaradi dneva dejavnosti samo eno uro geografije.

1. **šolska ura: VZHODNO PREDALPSKO HRIBOVJE**
* V **učbeniku** na **str. 98** si še enkrat **oglejte** **lego Vzhodnega predalpskega hribovja** (od Ljubljanske kotline na zahodu in naprej proti vzhodu). V njem je pravzaprav samo eno hribovje, to je Posavsko hribovje. S pomočjo **ročnega zemljevida Slovenije** **določite njegovo lego**.
	+ Najvišji vrh Posavskega hribovja je **Kum** (1220 m). **Poiščite ga** na **zemljevidu Slovenije**.
	+ To hribovje je sicer nekoliko nižje, vendar so reliefne strmine še vedno precej velike.
* V **učbeniku** na str. **102-103** **preberite** besedilo o **Vzhodnem predalpskem hribovju**. V **zvezke naredite kratke povzetke** o: **kamninski sestavi**, **poselitvi**, **gospodarstvu**, **pomembnejših rekah** in **večjih krajih** ter o **prometnem pomenu.** Če vam samostojno delanje zapiskov povzroča težave, si lahko ogledate **primer zapisa v zvezek** na naslednji strani tega dokumenta. Naravne enote, ki so tam napisane z **modro barvo**, morate **znati pokazati** na **zemljevidu Slovenije**.
* **Preverite in utrdite svoje znanje**:
	+ **Utrjujte** svoje poznavanje naravnih enot Predalpskih pokrajin na **zemljevidu Slovenije**. **Ponovite** bistvene značilnosti **kamninske sestave**, **poselitve** , **gospodarstva** in **prometnega pomena** **Vzhodnega predalpskega hribovja** ter razmišljajte o njihovi **povezanosti**.
1. šolska ura: primer zapisa v zvezek. Modro obarvane naravne enote znate pokazati na zemljevidu Slovenije.

**Vzhodno predalpsko hribovje**

**Hribovje:**

* + **Posavsko hribovje**

**Kamninska sestava:**

* mezozojski apnenci in dolomiti (najvišji vrhovi)
* paleozojski glinavci (nižji svet in uravnave)
* laporji in peščenjaki kot usedline nekdanjega Panonskega morja (dna podolij, plasti premoga)

**Poselitev:**

* večji kraji v dolinah
* vasi, zaselki in samotne kmetije v hribovju

**Gospodarstvo:**

* bogate zaloge rjavega premoga (usedline Panonskega morja)
* nekaj industrije v večjih krajih

**Pomembnejše reke:**

* Sava, Savinja

**Večji kraji:**

* Zagorje, Trbovlje, Hrastnik (Črni revir – rudarstvo)
* Litija
* Laško

**Prometni pomen:**

* pomembna železniška povezava (LJ-MB, LJ-Zagreb)
* glavna cestna povezava med LJ in MB čez preval Trojane